OzLabs/hebrew-wiki-articles huggingface dataset:
אדגר באדיה

אדגר באדיה גוארדיולה (בספרדית: Édgar Badía Guardiola; נולד ב-12 בפברואר 1992) הוא כדורגלן ספרדי-קטלוני המשחק בעמדת השוער באלצ'ה.

==קריירה==
באדיה נולד בברצלונה וגדל במחלקת הנוער של אספניול. כשבגר, הצטרף לקבוצת המילואים של המועדון, ששיחקה בליגות הנמוכות. ב-11 בינואר 2012 שיחק לראשונה במדי הקבוצה הבוגרת, כשפתח בהרכב בניצחון 4–2 על קורדובה בגביע המלך הספרדי.<ref>[http://www.marca.com/marcador/futbol/2011_12/copa/octavos/vuelta/esp_cor/ Álvaro se toma la Copa del Califa (Álvaro drinks Califh's Cup)]; Marca, 11 January 2012 (in Spanish)</ref>

למרות זאת, הוא לא הצליח להשתלב שוב בקבוצה הבוגרת, וביולי 2013 עבר לגרנדה.<ref>[http://www.andalucianoticias.es/el-granada-cf-ficha-al-portero-edgar-badia-344326/ El Granada CF ficha al portero Edgar Badía (Granada CF sign goalkeeper Edgar Badía)]; Andalucia Noticias, 23 July 2013 (in Spanish)</ref> גם בגרנדה הוא שיחק בקבוצת המילואים בלבד, כשהוא משמש גיבוי לסטולה דימיטרייבסקי, ובינואר 2014 עבר לראוס דפורטיו, גם היא מהליגה הספרדית השלישית.<ref>[http://www.mundodeportivo.com/20140120/futbol/el-portero-edgar-badia-deja-el-granada-para-fichar-por-el-reus-segunda-b_54399353323.html El portero Edgar Badía deja el Granada para fichar por el Reus (Segunda B) (Goalkeeper Edgar Badía leaves Granada to sign for Reus (Segunda B))]; Mundo Deportivo, 20 January 2014 (in Spanish)</ref>

בראוס הפך באדיה לשחקן הרכב קבוע בכל העונות הבאות, ובתום עונת 2015/2016 אף עלה איתה לליגה השנייה.<ref></ref><ref></ref> ב-28 בדצמבר 2018, לאחר ששכרו לא שולם במשך תקופה בשל בעיות כלכליות של המועדון, עזב את הקבוצה.<ref></ref>

ב-5 בינואר 2019 חתם באלצ'ה, גם היא מהליגה השנייה,<ref></ref> ובתום עונת 2019/2020 העפיל איתה ללה ליגה. בתחילת עונת 2021/2022 נדחק לספסל הקבוצה, בשל הגעתו של קיקו קאסייה מלידס יונייטד.

באדיה כיכב בנבחרות הצעירות של ספרד, אך לא זומן לנבחרת הבוגרת.<ref></ref>

==קישורים חיצוניים==

==הערות שוליים==

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:כדורגלני אספניול
קטגוריה:כדורגלני אלצ'ה
קטגוריה:ספרדים שנולדו ב-1992
הרפובליקה הפדרטיבית של הצ'כים והסלובקים

לאחר מהפכת הקטיפה בסוף 1989, אימצה צ'כוסלובקיה את השם הרשמי הרפובליקה הפדרטיבית של הצ'כים והסלובקים ( בצ'כית: Česká a Slovenská Federativní Republika, בסלובקית: Česká a Slovenská Federatívna Republika; ČSFR) במהלך התקופה שבין 23 באפריל 1990 ועד ל-31 בדצמבר 1992, ולאחר מכן התפרקה המדינה לצ'כיה ולסלובקיה.

== אימוץ השם ==
מאז 1960, השם הרשמי של צ'כוסלובקיה היה הרפובליקה הסוציאליסטית הצ'כוסלובקית (Československá socialistická republika, ČSSR). לאחר מהפכת הקטיפה, הודיע הנשיא החדש ואצלב האוול כי "הסוציאליסטית" יבוטל מהשם הרשמי של המדינה.

היה נראה שהמדינה תחדש את השם ששימש בשנים 1919–1938 ובשנים 1945–1960, הרפובליקה הצ'כוסלובקית (Československá republika). עם זאת, פוליטיקאים סלובקים התנגדו לכך, מאחר שהשם המסורתי הכניע יותר מדי את מעמדה השווה של סלובקיה במדינה הפדרלית. הפשרה הראשונה הייתה חוק חוקתי, ששינה את שמה של המדינה לרפובליקה הפדרטיבית הצ'כוסלובקית, תוך הכרה מפורשת באופיה הפדרלי של המדינה. הוא התקבל ב-29 במרץ 1990 (נכנס לתוקף באותו היום), אולם עדיין נתקל באי-הסתייגות כללית ובסבב התמקחות נוסף, שזכה לכינוי "מלחמת המקף" (pomlčková válka/vojna) לאחר רצונה של סלובקיה להכניס מקף לשם המדינה. עם זאת, הצ'כים הפגועים התנגדו לה בתוקף והזכירו כי כך היה שם המדינה בתקופת הרפובליקה הצ'כוסלובקית השנייה (כאשר השם הרשמי היה "הרפובליקה הצ'כו-סלובקית"), כאשר המדינה נקרעה על ידי הסכם מינכן לקראת פירוקה הסופי בידי גרמניה הנאצית שנה לאחר מכן. הפשרה שהתקבלה, לאחר משא ומתן רב מאחורי הקלעים, הייתה חוק חוקתי 101/1990, שהתקבל ב-20 באפריל ונכנס לתוקף ב-23 באפריל. החוק שינה את שמה של המדינה ל"רפובליקה הפדרטיבית הצ'כית והסלובקית"; שלא כמו הקודמת, הוא גם רשם במפורש את שתי הגרסאות וקבע שהן שוות.

השם מפר את חוקי הכתיבה הצ'כית והסלובקית, מאחר שלפי כללי הכתיב בשתי השפות, רק המילה הראשונה בשמה של מדינה אמורה להיכתב באות גדולה, אך כפתרון לשאלת כתיבת האות הראשונה במילה "סלובקים", הוחלט לכתוב את כל המילים באותיות גדולות. הוויכוח חשף פער מהותי באופן שבו צ'כים וסלובקים ראו את זהותה של מדינתם. ניגודים נוספים הצטברו בשנתיים הבאות, והביאו להחלטה על פירוק המדינה לצ'כיה וסלובקיה ("גט הקטיפה") בשנת 1992. ההחלטה עצמה בוצעה ב־1 בינואר 1993.

== ראו גם ==
* פירוק צ'כוסלובקיה

== קישורים חיצוניים ==

קטגוריה:מדינות לשעבר באירופה
קטגוריה:צ'כוסלובקיה
קטגוריה:ממשלת צ'כוסלובקיה
קטגוריה:מדינות שהוקמו ב-1990
קטגוריה:מדינות שהתפרקו ב-1992
רפי ביטון

רפי ביטון (נולד ב-10 ביוני 1982, ה'תשמ"ב, אנטוורפן) הוא מוזיקאי, מנצח, מלחין, מעבד, כותב שירים וזמר ישראלי.

== קריירה ==
רפי ביטון החל את הקריירה בגיל 7 כילד פלא בעולם החזנות. הופיע ברחבי העולם עם גדולי החזנים ותחת שרביטם של מנצחים גדולים. בנערותו התחלף קולו לקונטרה-טנור ובתקופה זאת למד אצל המורים לפיתוח קול פאולין שורקי וביביאנה גולדנטל. בצה"ל שירת כמפקד להקת הרבנות הצבאית.

בגיל 22 הקים את מקהלת "קולות מן השמים" ע"ש שושנה זילברשטיין. המקהלה מופיעה בשבתות חזנות, בקונצרטים ובפסטיבלים ברחבי העולם. כיום מקהלה זו מונה כ־50 זמרים - מבוגרים וילדים. בגיל 27 הקים את סטודיו "מלאכים" – בית ספר לשירה יהודית אמנותית בו לומדים פיתוח קול, פיתוח שמיעה, שירת מקהלה.

למד ביטון את תורת הניצוח עם אלי יפה ואברהם עילם-אמזלג. לאחר מכן למד תואר ראשון ותואר שני בניצוח תזמורת בבבית הספר למוזיקה ע"ש בוכמן-מהטה באוניברסיטת תל אביב. מוריו לניצוח היו יואב תלמי, אי-אן שו, וואג פפיאן.

למד פיתוח שמיעה אצל בת-שבע רובינשטיין ותורת התזמור מהמלחינים שמעון כהן ויוסף ברדנשווילי.

ביטון ניצח על התזמורת הסימפונית של בית הספר למוזיקה ע"ש בוכמן-מהטה בתל אביב, התזמורת הפילהרמונית של קרקוב, סימפונט רעננה, התזמורת הקאמרית רמת גן, התזמורת האנדלוסית הישראלית<ref></ref>.

==קישורים חיצוניים==

* 
* 
* [https://www.youtube.com/watch?v=vEHaNjjSG2A "אבינו מלכנו" - רפי ביטון], youtube
* [https://www.kikar.co.il/374961.html החזנים איצ'ה מאיר הלפגוט ורפי ביטון, בשיר חדש בשם "אבינו אתה"]

== הערות שוליים ==

קטגוריה:ישראלים ילידי בלגיה
קטגוריה:מוזיקאי אנדלוסית
קטגוריה:מנצחי מקהלות ישראלים
קטגוריה:מנצחים ישראלים
קטגוריה:מלחינים ישראלים
קטגוריה:זמרים ישראלים
קטגוריה:מוזיקאים ישראלים
קטגוריה:זמרים חסידיים
קטגוריה:חברי מקהלת הרבנות הצבאית
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראלים שנולדו ב-1982
אחמד מסעוד

אחמד מסעוד (בדארי: احمد مسعود; נולד ב-1989) הוא פוליטיקאי אפגני ומייסד חזית ההתנגדות הלאומית של אפגניסטן . הוא בנו של המנהיג הצבאי האנטי-סובייטי אחמד שאה מסעוד.<ref></ref> מונה למנכ"ל "קרן מסעוד" בנובמבר 2016,<ref></ref> וב-5 בספטמבר 2019 מונה ליורשו הרשמי של אביו בטקס רשמי שנערך במוזוליאום לזכרו.<ref></ref>

==ביוגרפיה==
אחמד מסעוד נולד בשנת 1989, בנו הבכור והיחיד מבין שישה ילדים של המנהיג הצבאי האנטי-סובייטי אחמד שאה מסעוד.<ref name="talks"></ref>

לאחר שסיים את לימודיו בבית ספר תיכון באיראן, למד שנה באקדמיה הצבאית המלכותית סנדהרסט.<ref></ref> בשנת 2012 החל ללמוד תואר ראשון במחקר מלחמות וביחסים בין-לאומיים בקינגס קולג' לונדון. בשנת 2016 קיבל תואר שני בפוליטיקה בינלאומית מאוניברסיטת המחקר סיטי, אוניברסיטת לונדון .<ref></ref><ref></ref><ref></ref>

==קריירה==
מסעוד שב לאפגניסטן בשנת 2016, ומונה למנכ"ל "קרן מסעוד".<ref name=talks/><ref></ref> במרץ 2019 השתלב רשמית בפוליטיקה.<ref></ref><ref></ref><ref></ref><ref></ref><ref></ref>

הוא תומך ברעיון אביו להחיל מודל שווייצרי באפגניסטן, וטוען כי ביזור השלטון יאפשר הקצאת משאבים וסמכויות בתורה יעילה יותר למחוזות במדינה, ובכך יביאו שגשוג ויציבות למדינה כולה.<ref></ref><ref></ref><ref></ref>

הוא התנגד לתהליך השלום באפגניסטן, וטען כי התהליך מתעלם מרצונם של רוב האפגנים. בספטמבר 2019 הכריז על הקמת ברית חדשה של מנהיגי המוג'אהדין, בדומה לארגון "הברית הצפונית" שהתנגד לטליבאן בשנות ה-90.<ref></ref>

הקואליציה שהקים, שנקראת חזית ההתנגדות הלאומית של אפגניסטן, הפכה לכח צבאי בולט המתנגד לשלטון הטליבאן בעת נסיגת כוחות ארצות הברית מאפגניסטן בשנת 2021.<ref></ref><ref></ref> במהלך השתלטות הטליבאן על אפגניסטן נפגשו מסעוד ואמרוללה סאלח והכריזו כי הם לא מקבלים את שלטון הטליבאן. הוא פנה לתקשורת האמריקאית וביקש תמיכה צבאית ולוגיסטית בכוחותיו. בין היתר הוא ציין את הצורך להגן על זכויות הנשים, על הצורך במניעת הוצאות להורג פומביות ומהפיכת אפגניסטן שוב למקלט בטוח לטרוריסטים בינלאומיים.<ref></ref>

ב-22 באוגוסט 2021 הוא הזהיר מפני מלחמת אזרחים אפשרית אם לא יהיה הסכם חלוקת כוחות מסודר וטען כי מלחמת אזרחים היא "בלתי נמנעת" בנסיבות אלה, באומרו: "ניצחנו את ברית המועצות, נוכל להביס את הטליבאן".<ref></ref> עם זאת, הוא גם הצהיר על רצונו לנהל משא ומתן עם הטליבאן.<ref></ref>

==קישורים חיצוניים==

* 

==הערות שוליים==

קטגוריה:פוליטיקאים אפגנים
קטגוריה:בוגרי קינגס קולג' לונדון
קטגוריה:ילידי 1989
Lush Life (שיר ג'אז)

Lush Life הוא סטנדרט ג'אז שנכתב על ידי בילי סטרייהורן בין 1933 עד 1936. הוא בוצע בפומבי לראשונה על ידי סטרייהורן והזמרת קיי דייוויס עם תזמורתו של דיוק אלינגטון בקרנגי הול ב-13 בנובמבר 1948.

== רקע ==
השיר מתאר את עייפותו של המחבר מחיי הלילה אחרי מערכת יחסים רומנטית כושלת. מחבר השיר מתאר את מערכת היחסים כבזבוז זמן עם "ג'אז וקוקטיילים", בחברת נשים עם "פרצופים עכורים, עצובים וזועפים". סטרייהורן היה נער כשכתב את רוב השיר, שבהמשך הפך לשיר החותם שלו (יחד עם "Take the "A" Train").<ref name=":0"></ref><ref name=":1"></ref> השיר הפך לסטנדרט ג'אז מהמוכרים ביותר בסוגה שיצאו בכל הזמנים.<ref name=":1" /><ref name=":0" /> השיר נכתב בסולם רה במול-מז'ור. הלחן שלו משתנה במהלכו, בניגוד ללחנים של שירי ג'אז ידועים אחרים מאותה התקופה.<ref name=":1" /><ref name=":0" />

== גרסאות כיסוי ==
במרוצת השנים, הוקלט השיר במאות גרסאות שונות, ביניהן:
* בילי אקשטיין – No Cover, No Minimum (1960)
* ג'וני הרטמן – Thank You for Everything (1998)
* ג'ק ג'ונס – Where Love Has Gone (1964)
* ננסי וילסון – Lush Life (1967)
* באד פאוול – (1975)
* דונה הייטאוור – El Jazz y Donna Hightower (1975)
* דונה סאמר – Donna Summer (1982)
* ריקי לי ג'ונס – Girl at Her Volcano (1983)
* רייר סילק – New Weave (1983)
* ג'ו פאס – Virtuoso No. 4 (1983)
* טוני סקוט – Lush Life ו-Lush Life Volume 2 (1989)
* נטלי קול – Unforgettable... with Love (1991)
* איילין פארל – It's Over (1991)
* קווין לטיפה – The Dana Owens Album (2004)
* ליידי גאגא – Cheek to Cheek (2014)

== קישורים חיצוניים ==

== הערות שוליים ==

קטגוריה:שירי 1948
קטגוריה:שירי ליידי גאגא
קטגוריה:שירים באנגלית
קטגוריה:שירי להט"ב
קטגוריה:סטנדרטים בג'אז
Cheri, Cheri Lady

Cheri, Cheri Lady (בעברית: שרי, שרי ליידי) הוא שיר שהוקלט על ידי הצמד הגרמני מודרן טוקינג, מתוך אלבום האולפן השני שלו, Let's Talk About Love.<ref name=":0" /> השיר יצא לאור ב-2 בספטמבר 1985, על ידי חברת התקליטים אריולה רקורדס, כסינגל המוביל והיחיד מתוך האלבום.<ref name=":0" /> "Cheri, Cheri Lady" היה לשירו השלישי ברציפות של הצמד שהגיע למקום הראשון במצעד הסינגלים הגרמני, לאחר ש-"You're My Heart, You're My Soul" ו-"You Can Win If You Want" עשו זאת.<ref></ref> הוא היה במשך ארבעה שבועות בראש המצעד ובסך הכול שהה 24 שבועות במצעד הסינגלים הגרמני ולבסוף קיבל את תואר הזהב מטעם BVMI, על מכירות של למעלה מ-250,000 עותקים.<ref name=":1" />

השיר הגיע למקום הראשון במצעד הסינגלים האוסטרי.<ref></ref>

== רשימת השמעה ==
* תקליט 7 אינץ

# "Cheri, Cheri Lady" – 3:45
# "Cheri, Cheri Lady" <small>(קטע כלי)</small> – 3:37
* תקליט 12 אינץ

# "Cheri, Cheri Lady" <small>(גרסת דאנס מיוחדת)</small> – 4:52
# "Cheri, Cheri Lady" <small>(קטע כלי)</small> – 3:37

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! גרמניה (BVMI)<ref name=":1"></ref>
| זהב
| 250,000
|-
! צרפת (SNEP)<ref></ref>
| כסף
| 250,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|2 בספטמבר 1985
|תקליט 7 אינץ' • תקליט 12 אינץ'
|אריולה
|style="text-align:center;"|<ref name=":0"></ref>
|}

== קישורים חיצוניים ==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירי מודרן טוקינג
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירי איטלו דיסקו
קטגוריה:שירי דאנס-פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת אריולה רקורדס
טיסדוב

טיסדוב (בהונגרית: Tiszadob) הוא כפר גדול במחוז סבולץ'-סטמאר-ברג בצפון מזרח הונגריה. עד לשואה הייתה בה קהילה יהודית.

כמו יישובים רבים באירופה גם אוכלוסיית טיסדוב קטנה עם השנים. כך, בשנת 1990 חיו בכפר 3,183 תושבים ובשנת 2020 חיו בו רק 2,726 תושבים.

האזור היה מיושב לסירוגין מהמאה ה-13.

== יהודי טיסדוב ==
יהודים התיישבו בטיסדוב במחצית השנייה של המאה ה-18 בחסות בעלי האחוזה. פרנסתם הייתה בעיקר ממסחר, וכמה יהודים היו בעלי משקים ודייגים. במקום היו בית כנסת וחברה קדישא. בזמן הקרע ביהדות הונגריה בשנת 1876 הצטרפה הקהילה לזרם הקהילות האורתודוקסיות.

ב-14 באפריל 1944, כמה שבועות אחרי כניסת הצבא הגרמני להונגריה, הועברו יהודי טיסדוב לגטו נירג'האזה. רכושם חולק בין תושבי הכפר. כעבור ארבעה ימים הועברו להאראנגוד (HARANGOD), וב-22 במאי שולחו מתחנת הרכבת בנירג'האזה למחנה ההשמדה אושוויץ.

אחרי המלחמה חזרו לכפר שמונה יהודים ששרדו, חיי הקהילה לא חודשו. בשנת 1947 הוקם גלעד לזכר הנספים בשואה במקום בו עמד בניין בית הכנסת שנהרס בימי המלחמה.

במפקד קהילות הונגריה שנערך בשנת 1944 נכתב בדף קהילת טיסדוב שבקהילה יש 72 חברים, מנהיג הקהל הוא הרמן סטארק ורב הקהילה הוא הרב יעקב בריסק, רבה של טיסדדה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|67
|
|-
|1880
|162
|3,225
|-
|1910
|145
|
|-
|1920
|146
|
|-
|1930
|101
|
|-
|1941
|71
|4,279
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA319#v=onepage&q&f=false טיסאדוב] בפנקס הקהילות הונגריה, עמוד 319–320
* טיסאדוב, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 180. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אחסאן דקסה

אחסאן דקסה (נולד ב-1983) הוא קצין צה"ל בדרגת אלוף-משנה המשמש מפקד חטיבה 401. שימש כמפקד עוצבת הגולן. מעוטר צל"ש אלוף על פועלו במלחמת לבנון השנייה.

==קורות חיים==
דקסה נולד וגדל ביישוב דליית אל כרמל. התגייס ב-2001 לחיל השריון. במלחמת לבנון השנייה שימש מפקד פלוגה בגדוד 75 של חטיבה 7, הוא פיקד על כוח שריון שסופח לחטיבת הצנחנים ועסק בין השאר בחילוץ נפגעים. במהלך קרב עייתא א-שעב זיהה מקור ירי שפגע בכוח צנחנים, נכנס עם הטנק שלו לבדו לכפר, פעל לפגוע במקור הירי ולפנות את הנפגעים. על פועלו עוטר בצל"ש אלוף ממפקד פיקוד הצפון. ב-2012 מונה לסגן מפקד גדוד 77. ב-2014 מונה לקצין אג"ם של חטיבה 7.

ב-2016 הועלה לדרגת סגן אלוף ומונה למפקד גדוד 82. הוא פיקד על הגדוד במהלך העימותים בגבול רצועת עזה ב-2018. בספטמבר 2018 מונה למפקד גדוד 532 בחטיבה 460. ב-2019 מונה לקצין המבצעים של פיקוד הצפון.

באוגוסט 2021 הועלה לדרגת אלוף-משנה ומונה למפקד עוצבת הגולן. באוגוסט 2023 סיים את התפקיד ועבר ללימודים במכללה לביטחון לאומי.

ב-25 ביוני 2024, בעיצומה של מלחמת חרבות ברזל, מונה דקסה למפקד חטיבה 401 במקומו של בני אהרון.

==חיים אישיים==
דקסה נשוי ואב לשלושה. הוא בעל תואר ראשון במשפטים מהקריה האקדמית אונו.

==קישורים חיצוניים==
* [https://www.gvura.org/a5081-סרן-אחסאן-דקסה סרן אחסאן דקסה], באתר הגבורה
* 
* 

==הערות שוליים==

קטגוריה:אלופי-משנה בצה"ל
קטגוריה:בוגרי הקריה האקדמית אונו: משפטים
קטגוריה:דלית אל-כרמל: אישים
קטגוריה:דרוזים מעוטרי צה"ל
קטגוריה:חיילי גדוד 75
קטגוריה:חיילי גדוד 77
קטגוריה:חיילי צה"ל במלחמת לבנון השנייה
קטגוריה:מעוטרי חטיבה 7
קטגוריה:מעוטרי צל"ש אלוף
קטגוריה:מפקדי גדוד 82
קטגוריה:מפקדי גדודים בחטיבה 460
קטגוריה:מפקדי חטיבה 401
קטגוריה:מפקדי חטיבות במלחמת חרבות ברזל
קטגוריה:מפקדי עוצבת הגולן
קטגוריה:משפטנים דרוזים ישראלים
קטגוריה:ישראלים שנולדו ב-1983
אדי יוסוף

עבדילחה עבדאללה יוסוף (באנגלית: Abdillahie Abdalla Yussuf; נולד ב-20 בפברואר 1992) הוא כדורגלן טנזני המשחק בעמדת החלוץ.

==קריירת מועדונים==
יוסוף התחיל את הקריירה שלו בקבוצת הנוער של לסטר סיטי. בינואר , יוסוף הושאל לטמוורת' וכבר באותו יום ערך את הופעת הבכורה שלו בקבוצה בניצחון 0-1 נגד קטרינג טאון.

ב-2 באוגוסט 2011, יוסוף חתם בבורטון אלביון. ב-29 באוקטובר, יוסוף הבקיע בניצחון 3-6 נגד בארנט.

ב-23 במאי 2013, יוסוף חתם בלינקולן סיטי. במהלך תקופתו בקבוצה, יוסוף אף הושאל לגייסבורו טריניטי, הרוגייט טאון והיסטון.

ב-1 באוגוסט 2014 הצטרף לאוקספורד סיטי. ב-7 בפברואר 2015, יוסוף הבקיע שלושער ראשון בקריירה בניצחון 0-5 נגד בראקלי טאון.

ב-5 ביוני 2015, יוסוף הצטרף למאנספילד טאון. ב-11 במרץ 2016, יוסוף הורחק מחמישה משחקים ונקנס ב-700 פאונד, לאחר שהטיל את מימיו מאחורי היציע. ב-2 באוגוסט 2016, הושאל לקראולי טאון.

ב-1 בינואר 2017 חתם בגרימסבי טאון לשנה וחצי. בהמשך, יוסוף שיחק בבארו וסוליהול מורס.

במאי , יוסוף חתם בבלקפול מהפוטבול ליג הראשונה, אך מעולם לא שיחק בה. ב-17 בספטמבר 2019 יוסוף חזר לסוליהול בהשאלה עד לינואר .

ב-28 באוגוסט 2020 הושאל לרקסהאם על הלוואה לעונה.

ב-17 באוגוסט 2021 הצטרף ליאוביל טאון.

==קריירה בינלאומית==
באוגוסט , יוסוף זומן לראשונה לסגל נבחרת טנזניה ובמרץ נכלל לראשונה לסגל הנבחרת.

במאי , יוסוף נכלל בסגל הנבחרת לקראת גביע אפריקה לאומות 2019. ב-16 ביוני 2019, יוסוף ערך את הופעת הבכורה שלו בנבחרת בתיקו 1-1 נגד .

==קישורים חיצוניים==

קטגוריה:כדורגלנים טנזנים
קטגוריה:חלוצי כדורגל טנזנים
קטגוריה:כדורגלני לסטר סיטי
קטגוריה:כדורגלני בורטון אלביון
קטגוריה:כדורגלני לינקולן סיטי
קטגוריה:כדורגלני בלקפול
קטגוריה:כדורגלני רקסהאם
קטגוריה:כדורגלני צ'סטרפילד
קטגוריה:כדורגלני יאוביל טאון
קטגוריה:כדורגלני גביע אפריקה לאומות 2019
קטגוריה:כדורגלני נבחרת טנזניה
קטגוריה:ספורטאים זרים באנגליה
קטגוריה:ספורטאים זרים בגיברלטר
קטגוריה:טנזנים שנולדו ב-1992
הרכבת התחתית של המבורג

הרכבת התחתית בהמבורג (בגרמנית: U-Bahn Hamburg, באו-אן המבורג) היא מערכת הסעת המונים חשמלית בעיר המבורג שבגרמניה.

המונח או-באן הוא קיצור של "אונטרגרונדבאן" – "רכבת תחתית" בגרמנית.

המערכת נפתחה בשנת 1912 וכיום היא כוללת 93 תחנות בארבעה קווים שונים שאורכם הכולל הוא 106 ק"מ.

את המערכת מפעילה ומתחזקת חברת המבורגר הוכבאן (Hamburger Hochbahn או בקיצור HHA).

== רשת הקווים ==
{| class="wikitable"
|+
!
!תחנות קצה
!תאריך פתיחה
!אורך (בק"מ)
!מספר תחנות
|-
|U1
|נורדרסטאדט מיטה
גרוסהאנסדורף
|1914
|55.4
|46
|-
|U2
|ניינדורף נורד
מומלמאנסברג
|1913
|24.5
|25
|-
|U3
|בארמבק
ואנדסבק-גארדנסטדאט
|1912
|20.7
|25
|-
|U4
|אלבברוקן
בילסדט
|2012
|13.3
|11
|}

== כלים ==
{| class="wikitable"
|+
!שם
!תמונה
!שנות ייצור
!שנת כניסה לשירות
|-
|Type DT3
|200x200 פיקסלים
|1968–1971
|1968
|-
|Type DT4
|200x200 פיקסלים
|1988–2005
|1988
|-
|Type DT5
|200x200 פיקסלים
|2008–
|2012
|}

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:המבורג
קטגוריה:גרמניה: רכבות תחתיות
קיטו (מוזיקאית)

מייקי קיטו לבינג (באנגלית: Maaike Kito Lebbing; נולדה ב-20 ביוני 1987), המוכרת בשם הבמה קיטו (Kito), היא מפיקה מוזיקלית, פזמונאית ותקליטנית אוסטרלית.

== ביוגרפיה ==
לבינג נולדה בעיירה דנמרק , אוסטרליה המערבית ב-20 ביוני 1987.<ref name="Cyclic"></ref> כשהייתה נערה, היא התחילה להפיק מוזיקה באמצעות FL Studio.<ref name="RedBull"></ref> כשהייתה בת 17, היא עברה לגור בפרת' בשביל ללמוד אופנה. עם זאת, היא הפסיקה ללמוד והתחילה לעבוד בחנות תקליטים תוך כדי למידה עצמית במוזיקה.<ref name="Cyclic" /> היא החלה לעבוד כתקליטנית במועדוני לילה בפרת', וב-2006 היא נסעה לאירופה לשנה.<ref name="Cyclic" />

ב-2008, היא הוחתמה בחברת התקליטים Disfigured Dubz.

ב-20 בספטמבר 2010, היא הוציאה את המיני-אלבום הראשון שלה, Kito EP.

מאוחר יותר, היא הוחתמה, יחד עם הזמר רייג'ה לי, בחברת התקליטים Mad Decent לאחר שהיא שלחה מספר הדגמות שיצרה איתו למפיק המוזיקלי דיפלו במייספייס.<ref name="RedBull" /><ref name="Gender"></ref> ב-2011, הצמד עבר לגור בלונדון.<ref name="Gender" /><ref name="TripleJ"></ref> מאוחר יותר בהמשך השנה, הם הוציאו את המיני-אלבום הראשון שלהם, Sweet Talk, וכן הוציאו רמיקס לסינגל "Run the World (Girls)" של ביונסה.<ref name="Fabric"></ref>

ב-26 במרץ 2012, לבינג הוציאה, יחד עם פדץ , את המיני-אלבום השני שלה, Electric Empire.<ref></ref><ref></ref>

ב-22 ביולי 2014, הצמד הוציא את המיני-אלבום השני שלהם, II.<ref name="Complex"></ref> ב-26 באוגוסט 2014, הצמד הוציא את המיני-אלבום השלישי שלהם, II: The Remixes. הצמד התפרק ב-2015. לבינג נשארה לגור בלונדון ועבדה כמפיקה ופזמונאית, בין היתר בכתיבה והפקתה במספר שירים של מייבל וג'ורג'ה סמית'.<ref name="TripleJ" /> היא חזרה לעיר הולדתה ב-2017.<ref name="BWW"></ref>

ב-19 באוקטובר 2018, היא הוציאה את המיני-אלבום השלישי שלה, Haani.<ref name="BWW" /> מאוחר יותר, היא עברה לגור בלוס אנג'לס, קליפורניה, ארצות הברית.<ref></ref> לאחר שהוחתמה אצל Astralwerks ו-EMI Music Australia., היא הוציאה, בשיתוף פעולה עם אמפרס אוף , את הסינגל "Wild Girl".<ref></ref> בהמשך השנה, היא הוציאה, בשיתוף פעולה עם אלונה-ג'ורג', את הסינגל "Alone with You".<ref></ref>

ב-2019, נודע כי היא הייתה אחת מהמפיקים של הסינגל "Gimme" של בנקס , של הסינגל "Next Mistake" של איקונה פופ, ושל הסינגל "Real Thing" של רואל.

ב-2019, קיטו הייתה מועמדת לכותב/ת השנה פורץ/ת הדרך (לוס אנג'לס) בפרסי APRA .<ref></ref>

ב-2020, היא הוציאה, בשיתוף פעולה עם פלטשר, את הסינגל "Bitter". בהמשך השנה, נודע כי הייתה אחת מהמפיקים והכותבים של הסינגל "Palladium" של קייסי היל . מאוחר יותר, היא הוציאה, בשיתוף פעולה עם זהו וג'רמי , את הסינגל "Follow".

ב-2021, היא הוציאה, בשיתוף פעולה עם VanJess וצ'אנל טרס , את הסינגל "Recap". בהמשך השנה, היא הוציאה, בשיתוף פעולה עם בי מילר, את הסינגל "Steal My Clothes". מאוחר יותר, נודע כי הייתה אחת מהמפיקים והכותבים של הסינגל "Small Reminders" של טינשיי.

== דיסקוגרפיה ==
=== מיני-אלבומים ===
* 2010: Kito EP
* 2012: Electric Empire <small>(בשיתוף עם פדץ )</small>
* 2018: Haani

== קישורים חיצוניים ==
* 

== הערות שוליים ==

קטגוריה:תקליטנים אוסטרלים
קטגוריה:מוזיקאי דאבסטפ
קטגוריה:רמיקסרים
קטגוריה:פזמונאיות
קטגוריה:מפיקות מוזיקליות
קטגוריה:מפיקים מוזיקליים אוסטרלים
קטגוריה:אוסטרליות שנולדו ב-1987
קטגוריה:אוסטרלים שנולדו ב-1987
פאל רלה

פאל רלה (במקור רייכמן,<ref>MNL-OL 30803. mikrofilm 660. kép 3. karton Névváltoztatási kimutatások 1899. év 55. oldal 34. sor</ref> בהונגרית: Relle Pál; בודפשט, 8 בספטמבר 1883 – בודפשט, 5 באפריל 1955)<ref></ref> היה סופר, עיתונאי, מבקר תיאטרון יהודי-הונגרי. כתביו נאסרו לפרסום בשואה על פי צו, סופרים אסורים (הונגריה 1944), ואף נגרסו.

== ביוגרפיה ==
פאל רלה נולד במשפחה יהודית כבנם של יוז'ף רייכמן (1854–1911)<ref></ref> ושל קטלין ריינר. הוא למד תחילה אדריכלות ולאחר מכן בימוי תיאטרון בברלין אצל אוטו ברהם (קודם: אברהמסון) ואצל מקס ריינהרדט. בסיום לימודיו, הפך למבקר אמנות ואחר כך עיתונאי. משנת 1904 עבד עבור כתב העת "הסכמה" (Egyetértés) והיומון "העיתון" (Az Újság). מ-1912 עד 1938 ביקורת הבמה שלו הופיעה ביומון "חדשות הונגריה" (Magyar Hirlap) וב"עולם" (Világ). בשנת 1929 הוא היה מנהל אמנותי של התיאטרון ההונגרי במשך זמן מה. בין 1946 לבין 1949 הופיעו מאמריו ב"עולם", ובין 1948 לבין 1952 היה העורך הראשי של כתב העת "תיאטרון וקולנוע" (Színház és Mozi). הוא גם תרגם כמה מחזות לגרמנית.

רלה התחתן שלוש פעמים. ב-22 ביוני 1912, בבודפשט נשא לאישה את לפרנציסקה קוק, ממנה התגרש בשנת 1921.<ref></ref> הוא נישא בשנית ב-25 ביוני 1925. אשתו השנייה הייתה השחקנית בלנקה (גריינר) פצ'י, איתה היה נשוי עד 1934.<ref></ref> בשנת 1938 נשא לאישה את ז'וז'נה שאנדור בבודפשט, איתה חי עד מותה בשנת 1948.<ref></ref>

== כתביו ==
* העיר שלנו (יחד עם מיהאי פסטור)
* זיכרונות נצחיים (סיפורים קצרים)
* גרניום (מחזה, תיאטרון מרכז העיר)
* דקה אחת (מחזה)
* אדם מתכנן (מחזה, 1926, התיאטרון הקאמרי)
*חיילינו במלחמה (1915)

== לקריאה נוספת ==
* [http://mek.oszk.hu/02100/02139/html/sz22/128.html לקסיקון התיאטרון ההונגרי]
* לקסיקון יהודי הונגרי . 1929. עורך פטר אויווארי. [http://www.elib.hu/04000/04093/html/szocikk/14089.htm פאל רלה]
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/r-775E4/relle-pal-7773E/ ביוגרפיה של פאל רלה] באתר Arcanum
* [https://www.antikvarium.hu/konyv/szinhaz-es-mozi-1950-februar-26-227836-0 כתב העת תיאטרון וקולנוע]. עורך פאל רלה. עותק משנת 1950
* [https://www.darabanth.com/en/major-auction/24/categories~Art-and-collectibles/Books-Military~9330/Relle-Pal-Katonaink-a-haboruban-Bp-1915-Stein-80-p-Korabeli-felvaszonkotesben-a-ciml~II1281153/ חיילינו במלחמה. ספר מאת פאל רלה]
* [http://www.krudy.hu/Szakirod/RellePal/RelPANaH_65.html פאל רלה: אלה שפגשתי]

==קישורים חיצוניים==

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:סופרים אסורים (הונגריה 1944)
קטגוריה:עורכי עיתונים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:מבקרי תיאטרון
קטגוריה:הונגרים שנולדו ב-1883
קטגוריה:הונגרים שנפטרו ב-1955
רפאל אשכנזי

רבי רפאל אשכנזי (איזמיר ה'תקט"ו, 1755 – כ"ז בחשוון ה'תקפ"ו, 1825) היה הרב של איזמיר ומחבר ספרות תורנית. הנודע בספריו הוא ספר מראה הנוגה.

==ביוגרפיה==
נולד בערך בשנת ה'תקט"ו באיזמיר. אביו, רבי יהודה אשכנזי היה הרב של העיר. אמו, דונה, הייתה בתו של הרב ברזילי יעבץ, מרבני העיר.

למד אצל אביו. שימש כדיין וכמורה הוראה. בשנת ה'תק"ן אביו נפטר, ורבי רפאל אשכנזי מונה לרב העיר איזמיר במקומו. הוציא לאור את חיבורי אביו.
נפטר בכ"ז בחשוון ה'תקפ"ו, ונטמן באיזמיר.

רבי יצחק מאיו עמד עמו בקשר הלכתי, והעריכו מאד. כתב עליו: "מר ניהו רבא עליון למעלה המלאך רפאל נר"ו". רבי יום טוב דאנון כתב עליו "ידיד נפשי הרב ועצום כמה"ר רפאל אשכנזי".

ספרו "מראה הנוגה" עוסק במשנה תורה לרמב"ם, והוא הוכנס לפרויקט השו"ת. בספרו "מראה הגדול" מובאות דרשותיו.

בנו, רבי נסים אברהם (נפטר בט"ו באלול ה'תר"כ), היה אף הוא מרבני העיר הבולטים. הוציא לאור את חיבורי אביו, וחיבר בעצמו את הספרים "נחמד למראה" על התלמוד הירושלמי, ושו"ת "מעשה אברהם". בספרו של הבן 'מעשה אברהם' מובאים פסקים מאביו רבי רפאל. ספד לו במהלך השבעה הרב רחמים אברהם אריה ארייאש<ref>שפתי רננות, דרוש ז' להספד</ref>

רפאל מרדכי יהושע שאול היה בין תלמידיו.

==קישורים חיצוניים==
* 
* רבי חיים פלאג'י, [https://www.hebrewbooks.org/pdfpager.aspx?req=21249&st=&pgnum=12 הספד על רבי רפאל אשכנזי], בספר "חלקם בחיים", באתר היברובוקס
* 
* 
* 
* 

==הערות שוליים==

קטגוריה:איזמיר: רבנים
קטגוריה:פרשני הרמב"ם
קטגוריה:מחברי ספרי דרוש
קטגוריה:ראשוני האחרונים
קטגוריה:ילידי 1755
קטגוריה:נפטרים ב-1825
יוצא מזה

יוצא מזה הוא הסינגל הרביעי של הזמר הישראלי קובי מרימי. את השיר הוציאה חברת התקליטים טדי הפקות, ב-10 באוגוסט 2021, כסינגל מתוך אלבום הבכורה שלו. השיר נכתב והולחן על ידי מרימי, והופק על ידי גל ג'ו כהן ואיל ישי.

== רקע ==
השיר נכתב והולחן על ידי מרימי, בתקופת הסגר בישראל, בשל מגפת הקורונה. בריאיון לעיתון "ישראל היום", הסביר מרימי כי "יוצא מזה" מציג את הקשיים שעבר לאחר שייצג את ישראל באירוויזיון 2019, בתל אביב-יפו. את הווידאו קליפ של השיר ביים איתמר לידר שירי.

== ביקורות ==
מבקר המוזיקה הישראלי יוסי חרסונסקי כתב ביקורת חיובית על השיר, והעניק לו שלושה וחצי כוכבי זהב מתוך חמישה. – כתב בביקורת.

== רשימת השמעה ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
|-
!עולם
|10 באוגוסט 2021
|הורדה דיגיטלית • סטרימינג
|טדי הפקות
|}

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי קובי מרימי
קטגוריה:שירים בעברית
טיסה-אסלאר

טיסה-אסלאר (בהונגרית: Tiszaeszlár, תעתיק מדויק יותר של השם מהונגרית: טיסאסלאר) הוא כפר גדול במחוז סבולץ'-סטמאר-ברג בצפון מזרח הונגריה. עד לשואה הייתה בה קהילה יהודית.

כמו יישובים רבים באירופה גם אוכלוסיית טיסה-אסלאר קטנה עם השנים. כך, בשנת 1990 חיו בכפר 2,686 תושבים ובשנת 2020 חיו בו רק 2,374 תושבים.

האזור היה מיושב לסירוגין מהמאה ה-13.

== יהודי טיסה-אסלאר ==
יהודים התיישבו בטיסה-אסלאר בתחילת המאה ה-19. הם התפרנסו מחכירת אדמות חקלאיות ומסחר במוצרי מזון.

=== עלילת הדם בטיסה-אסלאר ===

באחד באפריל בימים שבין פורים לפסח 1882, נעלמה נערה נוצריה מבנות המקום בשם אסתר שוימושי . בכפר נפוצה שמועה שהיהודים רצחו אותה. במהלך החקירות שביקשו להוכיח "עלילת דם", המשטרה ביצעה חקירות אצל בני השוחט היהודי האחד בן שש והשני בן 14 שהיה החשוד העיקרי ולאחר שטיפות מוח וחקירות צולבות העיד הנער היהודי בן ה14 בשם מוריץ שארף, שראה במו עיניו כיצד אביו ועוד יהודים שוחטים את הנערה בבית הכנסת ואוספים את דמה. חשודים רבים נעצרו וישבו בכלא תקופה ארוכה של שנתיים ימים בתנאים קשים. יום אחד נפלטה גופה מתוך נהר הטיסה הלבושה בבגדי אותה נערה ולאחר ניתוח פתולוגי נמצא שזו אכן הנערה הנעלמת והיא בכלל התאבדה המשפט שנערך בעקבות כך בעיר נירג'האזה בקיץ 1883 ובסיומו נמצא הנער כעד שקר וכל הנאשמים זוכו ושוחררו.

=== מלחמת העולם השנייה ===
בסוף אפריל 1944, אחרי כניסת הצבא הגרמני להונגריה, רוכזו כל יהודי טיסאסלר בבית הכנסת. למחרת הועברו לגטו נירג'האזה, שם שוכנו בצפיפות קשה וללא מזון ומים. כעבור שבועיים נלקחו למחנה בשימאפוסטה (SIMAPUSZTA), שם מתו רבים במגפת טיפוס. בסוף מאי שולחו הנותרים למחנה ההשמדה אושוויץ.

אחרי המלחמה חזרו לכפר כמה ניצולים אך הם נאלצו להמלט מפני איבת התושבים ואיומיהם. בניין בית הכנסת ובית העלמין נהרסו.

במפקד קהילות הונגריה שנערך בשנת 1944 נכתב בדף קהילת טיסה-אסלאר שבקהילה יש 53 חברים, מנהיג הקהל הוא גבור גולדשטיין ואין רב לקהילה.

=== האוכלוסייה היהודית בטיסה-אסלאר ===
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|14
|
|-
|1880
|138
|2,175
|-
|1910
|94
|
|-
|1920
|50
|
|-
|1930
|61
|
|-
|1941
|64
|3,754
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA316#v=onepage&q&f=false טיסא־אסלאר] בפנקס הקהילות הונגריה, עמוד 316–317
* טיסא–אסלאר, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 178. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
התחלפות הקול

התחלפות הקול הוא תהליך המתרחש בגוף האדם בהגעתו לגיל ההתבגרות, הגורם להעמקת הקול. לפני ההתבגרות שני המינים הם בעלי גובה קולי דומה, אך במהלך גיל ההתבגרות הקול הגברי מעמיק בדרך כלל באוקטבה, בעוד הקול הנשי מעמיק בכמה טונים בלבד.<ref name="Kidshealth"></ref><ref></ref><ref></ref>

אפקט דומה הוא "שבירה קולית", במהלכו קולו של אדם עובר לפתע שלא במתכוון לטון גבוה יותר (בדרך כלל פלסט) לפרק זמן קצר. הדבר יכול להיגרם משירה או דיבור בצעקות מחוץ למנעד הקול הטבעי של האדם, מתח, עייפות, מתח רגשי או שינויים פיזיים הקשורים להתבגרות. שבירה קולית שקשורה לגיל ההתבגרות נמשכת לזמן קצר, ובדרך כלל מתרחשת בתדירות נמוכה יותר כאשר האדם מגיע לבגרות מלאה.<ref name="About"></ref>

==שינויים אנטומיים==
התחלפות הקול מתחילה סביב גיל ההתבגרות, והקול מתייצב בסוף ההתבגרות המינית. הוא מתחיל להשתנות מעט לפני הופעת שיער פנים.

בהשפעת הורמוני המין, תיבת הקול והגרון גדלים בשני המינים, אך גידול זה בולט יותר אצל בנים מאשר אצל בנות וניתן להבחין בו בקלות רבה יותר. השינוי האנטומי גורם לקול להעמיק ולצנוח באוקטבות. מלבד הגרון, גם מיתרי הקול מתארכים ומתעבים באופן משמעותי.
עצמות הפנים מתחילות לצמוח גם כן. החללים בסינוסים, באף ובחלק האחורי של הגרון גדלים, ובכך יוצרים חלל הדהוד גדול יותר בראש.

==היסטוריה==

לשינויים ההיסטוריים בגיל הממוצע שבו מתחילה ההתבגרות המינית היו השפעות עמוקות על הלחנת מוזיקה לקולות ילדים. למלחין יוזף היידן, למשל, נותר קול כשל ילד גם כשהיה בן 17.

ילדים שקולותיהם לא התחלפו היו מבוקשים בעיקר במקהלות של הכנסייה, בהן לא הורשו לשיר נשים.

במהלך השנים יצרו מקהלות זמרי קַסְטְרָטוֹ באמצעות סירוסם. מנהג זה הגיע לשיאו במאה ה-17 וה-18. באותה תקופה היו זמרי הקסטרטו מעורבים גם במוזיקה הכנסייתית והדתית וגם במוזיקה החילונית שהפכה נפוצה יותר ופופולרית יותר עם בואה של התקופה הקלאסית.

עם השנים החלו לפחות מספר זמרי הקסטרטו, והוא צנח בחדות במהלך המאה ה-18 וה-19, עם הגעתו של עידן הנאורות, אך סירוס נערי מקהלה הוצא מחוץ לחוק באיטליה רק ב-1870. בשנת 1878 אסר האפיפיור לאו השלושה עשר על שכירת זמרי קסטרטו חדשים עבור הכנסייה.

הזמר האחרון שקיבל אישור מהאפיפיור לשיר למרות היותו זמר קסטרטו היה אלסנדרו מורסקי, שהמשיך לנהל את מקהלת הקפלה הסיסטינית עד שנת 1913.<ref></ref>

==הערות שוליים==

קטגוריה:קול
חזית ההתנגדות הלאומית של אפגניסטן

חזית ההתנגדות הלאומית של אפגניסטן או התנגדות פנג'שיר (בערבית: مقاومة بنجشير) היא ברית צבאית של חברי הברית הצפונית לשעבר ומתנגדי הרפובליקה האסלאמית של אפגניסטן לאחר השתלטות הטאליבן על המדינה.<ref name=":0"></ref> הארגון הוקם תחת הנהגתו של אחמד מסעוד, יליד פנג'שיר, פוליטיקאי ואיש צבא אפגני, וסגנו של אמרוללה סאלח נשיא אפגניסטן לאחר המהפכה.<ref name=":1"></ref>

באוגוסט 2021, פנג'שיר היה האזור היחיד שאינו בשליטת הטליבאן. הברית היוותה ההתנגדות המאורגנת היחידה לטליבאן במדינה.

ב-17 באוגוסט 2021, אמרוללה סאלח - בהתאם להוראות חוקת אפגניסטן - הכריז על עצמו כנשיא אפגניסטן מבסיס המבצעים בעמק פנג'שיר, והצהיר כי מכאן ואילך ימשיך בפעולות צבאיות נגד הטליבאן.<ref name=":1" /> תביעתו לנשיאות אושרה על ידי מסעוד ושר ההגנה האפגני לשעבר ביסמילה מוחמד.<ref name=":1" />

ב-6 בספטמבר הודיע דובר הטליבאן על כיבוש מחוז פנג'שיר וסיום הלחימה.

== רקע ==
פנג'שיר היה בסיס מבצעי עבור הברית הצפונית המקורית, ועבור לוחמים אנטי-סובייטיים. זהו גם מקום הולדתו של אחמד שאה מסעוד, ובנו, אחמד מסעוד, הנתפס בציבור כיורשו.<ref name=":1" /><ref></ref>

ביולי 2021 החלו שרידי הברית הצפונית להתארגן מחדש תחת השם Resistance II - התנגדות II. בראיון ל"וושינגטון פוסט" ב-18 באוגוסט 2021 קרא אחמד מסעוד לשאר העולם לסייע להתנגדות, משום שהתחמושת והאספקה ייגמרו בקרוב.<ref name=":0" /><ref></ref> לדובר הארגון מונה מוחמד פהים דשתי.

== המאבק ==

לאחר נפילת קאבול, כוחות אנטי-טליבאן, כולל סגן הנשיא לשעבר סאלח, עברו לעמק פנג'שיר, האזור היחיד באפגניסטן שאינו בשליטת הטליבאן, על מנת ליצור חזית התנגדות חדשה.<ref></ref>

ב-17 באוגוסט 2021, הטג'יקים, קבוצה אתנית איראנית דוברי פרסית, וחיילים לשעבר בצבא האפגני, החלו להגיע לעמק פנג'שיר, עם טנקים ונגמ"שים לתמיכה בהתנגדות. הם התארגנו מחדש במחוז אנדראב, לאחר שנמלטו מקונדוז, בדח'שאן, תח'אר ובגלאן, בטרם נפגשו בפנג'שיר.<ref></ref><ref></ref>

על פי דיווחים לא מאושרים, פיקודו של סאלח הצליח לכבוש מחדש את צ'אריכּאר, בירת מחוז פרוואן, שהוחזקה בידי הטליבאן מאז 15 באוגוסט, וכי החלו בלחימה על פנג'שיר.<ref></ref> בערך באותו זמן, דיווחים לא מאושרים ציינו כי שרידי הצבא הלאומי האפגני (ANA) החלו להתייצב בבקעת פנג'שיר בתמיכת מסעוד, יחד עם שר הביטחון ביסמילה מוחמד ומפקדי המחוז. גם אזרחים מקומיים נענו לקריאותיו להתגייס והצטרפו למאבק.<ref></ref>

ב-20 באוגוסט התארגנה קבוצת כוחות נגד הטליבאן במחוז בגלאן, בראשותו של עבדול חמיד דדגר.<ref></ref> הקבוצה השתלטה על מחוז פול-א-חסר ומחוז אנדראב. בשעות אחר הצהריים, דיווחים ציינו כי פול-א-חסר נלקח מהטליבאן, וכי הלחימה עדיין משתוללת בדה סלאח ובאנו.<ref></ref>

ב-23 באוגוסט דווח כי החזית מתבצרת במעוזה בעמק פנג'שיר ומוקפת בכוחות טליבאן גדולים שהטילו עליה מצור.<ref></ref>

== ראו גם ==
* מלחמת אפגניסטן (2001–2014)
* נסיגת כוחות ארצות הברית מאפגניסטן (2021)

==קישורים חיצוניים==
* 

== הערות שוליים ==

קטגוריה:ארגוני מורדים
קטגוריה:אפגניסטן: צבא וביטחון
סיירוס קונאו

סיירוס קונאו (באנגלית:Cyrus Cuneo; 18 ביוני 1879 – 23 ביולי 1916), היה אמן, שנולד למשפחת אמנים ונגנים אמריקאים איטלקיים, גם אחיו רינאלדו קונאו (1877–1939) ואגיסטו (1890–1972), ובנו טרנס קונאו (1907–1996) הפכו לאמנים.

== ביוגרפיה ==
המשפחה התגוררה בגבעת טלגרף בשכונת נורת' ביץ' שבסן פרנסיסקו. הציורים הראשונים שפרסמו את סיירוס קונאו הופיעו בעיתון איטלקי כשהיה בן 16, והוא בילה את שלוש השנים הבאות כשעבד בעיתונות סן פרנסיסקו. 

סיירוס קונאו התאמן כמתאגרף, והפך לאלוף במשקל זבוב במועדון האולימפי בסן פרנסיסקו בכספי הפרס שלו, יחד עם רווחים ממשרות שעסק בהם, ומכירת סקיצות, הצליח לממן נסיעה לפריז ללמוד ציור.

== חינוך לאמנות ==
קונאו החל את לימודיו באמנות עוד כשגר בסן פרנסיסקו, במכון לאמנות מארק הופקינס. כשנסע לפריז בשנת 1896, התאמן אצל ג'יימס אבוט מקניל ויסלר ובסופו של דבר הפך לתלמיד הראשי שלו. קונאו הקים בית ספר לרישום בשעות אחר הצהריים. לימוד ציור סקיצות ואיגרוף סייעו לקונאו לפרנס את עצמו בפריז. הטיימס כתב שלקונאו היה מבנה גוף מעולה והוא ספורטאי טוב, וכמתאגרף היה מפורסם לא רק באמריקה, אלא גם בפריז ובלונדון. 

קונאו התגורר במונפרנאס בפריז, בשנת 1900 כשהציג לראשונה באקדמיה המלכותית. הוא הציג שתי יצירות באותה שנה, שתיהן איורים על פי המלך ליר מאת שייקספיר. קונאו הציג גם במקומות אחרים.

== המעבר ללונדון ==
בעוד גרינוול מצהיר שקונאו עבר ללונדון בשנת 1902, קירקפטריק מציין כי במפקד האוכלוסין של 1901 הוא מצא מקום לינה אצל הורי אשתו לעתיד בלונדון. 

הוא התחתן עם האמנית נלי טניסון קונאו בלונדון ב־20 באוקטובר 1903.

סיירוס קונאו היה אמן מצליח מבחינה כלכלית. במהלך מלחמת העולם הראשונה צייר נושאי מלחמה בלונדון ובמכירה פומבית של אחד מציוריו מימנו קניית שני אמבולנסים לחזית.

== מוות פתאומי ==
קונאו קיבל הרעלת דם לאחר שנדקר בטעות מסיכה. הוא מת ב-23 ביולי 1916.

== גלריה ==
<gallery mode="packed" heights="180">
קובץ:Pall Mall 1900, p 502--The woman who remained.jpg
קובץ:Cover (Lady Molly of Scotland Yard).jpg
קובץ:Plate 01 (Lady Molly of Scotland Yard).jpg
קובץ:The story of the great war (1919) (14783068115).jpg
קובץ:Plate 05 (Lady Molly of Scotland Yard).jpg 
</gallery>

== קישורים חיצוניים ==

* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1879
קטגוריה:אמריקאים שנפטרו ב-1916
אנדורנקטאליה

אנדורנקטאליה (בהונגרית: Andornaktálya) הוא כפר גדול במחוז הווש בצפון־מזרח הונגריה. עד לשואה הייתה בו קהילה יהודית.

האזור היה מיושב לסירוגין מהמאה ה-14. 

רבים מתושבי הכפר עוסקים בגידול גפנים וייצור יין בכפר ובעיר המחוז אגר.

== יהודי אנדורנקטאליה ==
יהודים חיו באנדורנקטאליה במאה ה-18 ובמאה ה-19 עד לשנת 1944 אז נרצחו רוב יהודי הכפר בשואת יהודי הונגריה

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|8
|
|-
|1880
|21
|1,404
|-
|1910
|23
|
|-
|1920
|27
|
|-
|1930
|17
|
|-
|1941
|17
|2,350
|-
|}

==קישורים חיצוניים==

* 
* [https://collections.ushmm.org/search/catalog/irn565836 עדות מוקלטת מפי ניצול שואה יליד טיסדדה]

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:יישובים שהוקמו ב-1950
Leprechaun's Dream, Pt. 1

Leprechaun's Dream, Pt. 1 הוא קטע כלי מאת הפסנתרן האמריקאי צ'יק קוריאה ולהקת הג'אז שלו Return to Forever, שהופיע כחלק מהאלבום The Leprechaun. השיר פורסם לראשונה בשנת 1976 בתוך האלבום על ידי חברת ההקלטות פולידור רקורדס, ואורכו 6:29 דקות. לשיר יש חלק ב' בשם "Leprechaun's Dream, Pt. 2" שזכה להצלחה פחותה.

השיר זכה בפרס גראמי עבור הקטע האינסטרומנטלי הטוב ביותר של הרכבים<ref></ref>.

== משתתפים ==
* צ'יק קוריאה - פסנתר כנף, פנדר רודס
* ג'ו פארל - חליל
* אנתוני ג'קסון - קונטרבס
* סטיב גאד - מערכת תופים וכלי הקשה
* גייל מורן - שירה

== קישורים חיצוניים ==
* 
* [https://www.grammy.com/grammys/artists/chick-corea/9341 Leprechaun's Dream, Pt. 1] באתר גראמי

== הערות שוליים ==

קטגוריה:צ'יק קוריאה
קטגוריה:שירים על חלומות
טרנס קונאו

טרנס קונאו (באנגלית: Terence Cuneo; 1 בנובמבר 1907 – 3 בינואר 1996) היה צייר אנגלי פורה שציינו את סצנות רכבת, סוסים ופעולות צבאיות. הוא היה גם האמן הרשמי באירוע הכתרת המלכה אליזבת השנייה בשנת 1953.

== ביוגרפיה ==
טרנס קונאו נולד בלונדון, בנם של סיירוס קונאו (1879–1916) ונלי טניסון קונאו (1881–1964), אמנים שנפגשו במהלך לימודיו בפריז. אחיו הבכור של סיירוס קונאו רינאלדו קונאו היה גם צייר מוערך בסן פרנסיסקו, וכך גם אחיו הצעיר אגיסטו קונאו. טרנס קונאו למד בבית הספר בקנט, בצ'לסי פוליטכניק, ובבית הספר לאמנות סלייד, לפני שעבד כמאייר במגזינים, ספרים וכתבי עת.

בשנת 1936 החל לעבוד בצבעי שמן והמשיך בעבודות האיור שלו. במהלך מלחמת העולם השנייה שימש כחבלן בחיל המהנדסים המלכותיים אך גם השלים מספר קטן של עבודות לוועדה המייעצת לאמני המלחמה, וסיפק איורים של מפעלי טנקים ומטוסים. הוא שירת והתיידד עם עמיתו האמן סיריל פארפיט. כמו כן במהלך המלחמה הוזמן קונאו על ידי משרד החוץ ליצור רישומים וקריקטורות אנטי-נאציות ותערוכה של עבודות המלחמה שלו התקיימה בגלריה לאמנויות יפות של פאלקין בשנת 1942.

לאחר המלחמה הוזמן קונאו לייצר סדרת עבודות הממחישות מסילות רכבת, גשרים וקטרים. נקודה משמעותית בקריירה שלו הייתה מינויו לאמן רשמי לטקס הכתרת אליזבת השנייה, שהביאה את שמו לציבור ברחבי העולם. הוא קיבל עמלות נוספות מהתעשייה, שכללו תיאורי תהליכי ייצור, מיצוי מינרלים ובניית כבישים, כולל כביש M1. הוא היה מפורסם ביותר בציורי בנושאי הנדסה. אבל למעשה קונאו צייר טווח רחב של נושאים - מסצנות צייד באפריקה ועד נופים. הצלחה נוספת הושגה בציורים מהשירות הצבאי. 
טרנס קנאו, תקיפת אנית מלחמה

משנת 1954 יצירותיו כללו דמות של עכבר קטן. דמויות אלה הפכו לסימן המסחר שלו אחרי 1956. לפעמים הם קשים לזיהוי, ואנשים רבים נהנים לחפש אותם בתוך ציוריו. אפילו כמה דיוקנאותיו של אנשים מפורסמים מכילים את ציור העכבר.

עבודתו שימשה למגוון מוצרים, החל מכריכות ספרים וקטלוגים של דגמי רכבות ועד כרזות, פאזלים ואפילו חותמות דואר. ציוריו הופיעו גם על חותמות של בריטניה ושל האי מאן. ניתן למצוא את עבודותיו במוזיאונים רבים, כולל גלריית האמנות של גילדהול, מוזיאון הבתים של ניוארק, לויד'ס בלונדון והמכון המלכותי. קוניו זכה בתוארי כבוד ופרסים. 

פסל אנדרטת ברונזה בגודל פי 1.5 של טרנס קונאו, מאת פיליפ ג'קסון, עמד במתחם המרכזי בתחנת ווטרלו בלונדון במשך שנים רבות, אך הועבר לברימפטון, צ'ת'אם. הוא הוזמן על ידי ארגון להנצחת הצייר שהוקם במרץ 2002. הפסל משמש כאנדרטה קבועה לאמן, יחד עם פרס שנתי בבית הספר לאמנות סלייד, שניתן על ידי הקרן.

כמחווה לסימן המסחר של קונאו, הפסל כולל עכבר שהציץ מתחת לספר על רגליו של האמן, ואחד נוסף שנחצב בבסיס הפסל ליד הקרקע. ההעברה הרשמית של הפסל למוסד המהנדסים המלכותיים התקיימה ב־12 ביולי 2017.

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1907
קטגוריה:בריטים שנפטרו ב-1996
ז'וזפ מריה פלאנס אי מרטי

ז'וזפ מריה פלאנס אי מרטי (בקטלאנית: Josep Maria Planes i Martí, מנרסה, בגס, 31 בינואר 1907 – ברצלונה, 24 באוגוסט 1936) היה עיתונאי קטלאני, מחלוצי העיתונות החוקרת בקטלוניה. הוא גם כתב יצירות לתיאטרון ותרגם מחזות.

הוא החל את הקריירה העיתונאית שלו בפרסומים מקומיים ובשנת 1929 עשה את הקפיצה הגדולה וכתב בין השאר בעיתון La Nau, במגזין Mirador ובעיתון La Publicitat. הוא היה מנהל המגזין הסאטירי ההיסטורי El Be Negre לאורך כל הקריירה הקצרה שלו.

שפת הכתיבה שלו מסמלת את רצונו להיות ברור ונגיש לקוראיו. יצירותיו הבולטות ביותר הן שני אוספי הכרוניקות Nits de Barcelona ו-Gàngsters de Barcelona, סדרת מאמרים שבהם גינה את הקשר של ה-FAI לאלימות חמושה בנשק ופשיעה נפוצה.

בעיצומה של המהפכה (24 באוגוסט 1936), כיתת FAI מצאה אותו בדירה ברחוב מונטנר בברצלונה שם הסתתר, עצרה אותו, לקחה אותו לכביש הבינעירוני Rabassada והוציאה אותו להורג במקום באמצעות שבע יריות בראשו.

== יצירותיו ==
* El faquir Bengapur, יצירה מקורית מאת אולטון קורסלר ולובל ברנטאנו. תרגום: ז'וזפ מריה פלאנס אי מרטי. הוצג בהצגת בכורה בתיאטרון רומאה ב-11 בדצמבר 1929.
* L'home que s'havia de morir (האיש שנאלץ למות), הוצג בהצגת בכורה ב"חדשות התיאטרון" ב-4 באפריל 1930.
* Qui l'ha vist i qui el veu (מי ראה אותו ומי רואה אותו), הוצג בהצגת בכורה ב"חדשות התיאטרון" ב-6 בדצמבר 1930.
* El crit del carrer (זעקת הרחוב), יצירה מקורית מאת ריימונד מאסי. תרגום: ז'וזפ מריה פלאנס אי מרטי. הוצג בהצגת בכורה בתיאטרון רומאה ב-12 בפברואר 1932.
* Un dinar fred (ארוחת צהריים קרה), הוצג בהצגת בכורה בתיאטרון רומאה ב-8 במרץ 1932.
* Amor (אהבה), הוצג בהצגת בכורה בתיאטרון רומאה ב-7 בינואר 1933.

== קישורים חיצוניים ==
* [http://www.memoria.cat/planes/ אתר אינטרנט מאת ז'וזפ מריה פלאנס אי מארטי.] [http://www.memoria.cat/planes/ סופר מנרסה (1907–1936) חלוץ וקורבן של עיתונות חוקרת]
* [http://catalunyaennegre.wordpress.com/2011/09/13/josep-maria-planes-7-trets-a-un-periodista/ ז'וזפ מריה פלאנס, 7 צילומים לעיתונאי בבלוג Catalunya en negre]
* [http://blocs.mesvilaweb.cat/jbadia/2016/08/23/josep-maria-planes-assassinat-fa-vuitanta-anys ז'וזפ מריה פלאנס, נרצח לפני שמונים שנה]
* [http://www.memoria.cat/letapa-manresana-de-josep-maria-planes במת מנרסה מאת ז'וזפ מריה פלאנס]

קטגוריה:ברצלונה: אישים
קטגוריה:קטלוניה: תרבות
קטגוריה:סופרים קטלאנים
קטגוריה:ספרדים שנולדו ב-1907
קטגוריה:ספרדים שנפטרו ב-1936
ביר אל-עזב

ביר אל-עזב (בערבית: بير العزب) פירושו: "באר הרווק", היא שכונה בעיר צנעא שבתימן, צמודה לחומת העיר העתיקה ממערב. כיום נקראת השכונה "בוסתאן אלכ'יר" (בערבית: بستان الخير).

== היסטוריה ==
לאחר שהאימפריה העות'מאנית כבשה את צנעא בשנת ה'רצ"ח (1538), נבנתה השכונה על ידי אנשי הממשל הטורקי, שלא רצו לגור בצפיפות בתוך העיר העתיקה, והעדיפו שכונה רחבה עם גנים ופרדסים.

בשנת ה'תקע"ז (1817) בנה האימאם אלמהדי חומה מסביב לשכונה.

לאחר מלחמת האזרחים של צפון תימן, נהרסה החומה המפרידה בין העיר העתיקה של צנעא לבין שכונת ביר אל-עזב.

== מבנה השכונה ==
למרות שהשכונה נמצאת מחוץ לעיר העתיקה, בתי השכונה בנויים באותו סגנון אדריכלות של בתי העיר העתיקה.

השכונה מרווחת, שלא כמו העיר העתיקה, ויש בה גינות רבות ופרדסים.

== ראו גם ==
* צנעא
* קאע אל-יהוד
* אלסאילה

== הערות שוליים ==

קטגוריה:צנעא
ג'סיקה קאופיל

ג'סיקה קאופיל (באנגלית: Jessica Cauffiel; נולדה ב-30 במרץ 1976) היא שחקנית אמריקאית.

==ביוגרפיה==
קאופיל נולדה בדטרויט לאם עובדת סוציאלית ואב סופר, היא סיימה תואר בבית הספר למוזיקה ותיאטרון של אוניברסיטת מישיגן, היא הופיעה כחלק ממספר הרכבים מוזיקליים וגם שרה באוניית תענוגות.

היא החלה את הקריירה שלה בתיאטרון בניו יורק, ב-1999 הופיעה לראשונה בקולנוע בגרסה המחודשת של הסרט "אבודים בניו יורק", ב-2000 הופיעה בסרט הקומדיה "רוד טריפ", בשנה זו שיחקה בסרט האימה "אגדה עירונית 2". בשנה לאחר מכן שיחקה בסרט האימה "יום אהבה קטלני". היא גילמה את מרגוט, חברה של אל וודס בסרט "לא רק בלונדינית", היא המשיכה בתפקיד זה גם בסרט ההמשך. היא שיחקה את נינוצ'קה קפרובה הרוסייה בסרט D.E.B.S ושיחקה במספר פרקים של המופע של דרו קארי ובמספר פרקים של קוראים לי ארל.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
טורק סטרים

מיקומו של הטורק סטרים
טורק סטרים (ברוסית: Турецкий поток) הוא צינור גז בין רוסיה לטורקיה העובר לאורך קרקעית הים השחור.

עם יישום פרויקט זה, טורקיה הפכה למתווך סוחר גז הודות לצינורות הגז הקיימים והבנויים המחוברים לטורק סטרים. טורק סטרים יגדיל משמעותית את זמינות אספקת הגז לדרום ודרום-מזרח אירופה.

הצינור באורך של כ -1,100 קילומטרים מורכב משני קווים עם קיבולת כוללת של 31.5 מיליארד קוב גז בשנה. הקו הראשון מיועד לאספקת גז לצרכנים הטורקים, השני - לאספקת גז למדינות דרום ודרום מזרח אירופה. טורק סטרים הושק ב-8 בינואר 2020.

בשנים 2017–2019 נבנה הקטע הימי, עם שבירת שיא עולמי בהנחת צינורות הגז הימי - 6.27 ק"מ ליום. בשנת 2019 הושלמה בניית מסוף קבלה וקטע יבשתי בטורקיה. ב-1 בינואר 2021 הושק "בלקן סטרים", המהווה המשך לטורק סטרים, בשביל בולגריה וסרביה.

==קישורים חיצוניים==

* 
* [https://web.archive.org/web/20210910071935/https://www.gazprom.com/projects/turk-stream/ טורק סטרים], באתר גזפרום

קטגוריה:רוסיה: צינורות גז טבעי
קטגוריה:צינורות תת-ימיים
קטגוריה:טורקיה: צינורות גז טבעי
קטגוריה:2020 ברוסיה
קטגוריה:2020 בטורקיה
קרחון מאייטלנד

קרחון מאייטלנד או קרחון מאיטלנד (באנגלית: Maitland Glacier) הוא קרחון בחוף המזרחי של חצי האי האנטארקטי, באזור חוף באומן של ארץ גרהאם שבאנטארקטיקה.

הקרחון זורם לאורך צידה המערבי של רמת היצ'קוק.

הקרחון נשפך אל מפרץ מובילויל שבחוף המזרחי של חצי האי האנטארקטי, בסמוך ממזרח למצוק ייטס שבחוף באומן.

== היסטוריה ==
=== גילוי ומיפוי הקרחון ===

הקרחון הופיע כאתר בעל צורה לא ברורה בתצלום אווירי שצילם סר יוברט וילקינס בטיסתו מעל האזור, שנערכה ב־20 בדצמבר 1928.

הקרחון הופיע באופן ברור יותר, בתצלומי אוויר שצילם לינקולן אלזוורת' ב-23 בנובמבר 1935 ובתצלומי אוויר שצולמו על ידי השירות האנטארקטי של ארצות הברית בשנת 1940.

הקרחון מופה לראשונה על ידי אוסבורן מאייטלנד מילר (Osborn Maitland Miller), מהחברה הגאוגרפית האמריקאית (American Geographical Society). מילר עשה שימוש בתצלומי האוויר שצולמו על ידי וילקין ועל ידי אלזוורת', לעריכת מפה ראשונה של אזור הקרחון.

הקרחון נסקר לראשונה על הקרקע, בחלקו התחתון בדצמבר 1958, ונסקר כולו בשנת 1960 על ידי משלחת חקר מטעם סקר שטחי חסות איי פוקלנד, אשר יצאה מהאי סטונינגטון.

=== מקור השם ===

שמו של הקרחון ניתן לו בשנת 1952 על ידי הוועדה המייעצת לשמות אנטארקטיים.

הקרחון נקרא על שמו של אוסבורן מאייטלנד מילר (Osborn Maitland Miller), מהחברה הגאוגרפית האמריקאית (American Geographical Society). מילר עשה שימוש בתצלומי האוויר שצולמו על ידי וילקין ועל ידי אלזוורת', לעריכת מפה ראשונה של אזור הקרחון.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:9310 קרחון מאייטלנד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=128363 קרחון מאייטלנד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8880&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מאייטלנד] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=9310&fid=antgeo_114 תצלום לוויין של אזור קרחון מאייטלנד]

== הערות שוליים ==

מאייטלנד
מאייטלנד
הטיית סטטוס קוו

הטיית סטטוס קוו, או הטיית שב ואל תעשה, היא הטיה קוגניטיבית רגשית של העדפת מצב העניינים הקיים על פני שינויו. מצב הבסיס הנוכחי (הסטטוס קוו) משמש כנקודת התייחסות, וכל שינוי מאותו בסיס נתפס כאובדן. הטיות קשורות הן שנאת הפסד ואפקט הבעלות.

היוריסטיקה המאפשרת להוכיח את הטיה זו במחקרים וכן מאפשרת לנסות להתגבר עליה הוא מבחן היפוך, בה הדילמה מוצגת מחדש כאשר המצב הקיים ואפשרות השינוי הפוכים.

דוגמאות להטיית שב ואל תעשה ניתן למצוא בנטייה שלא להתחסן מחשש לתופעות לוואי תוך התעלמות או הערכת חסר של הסיכון בהמשך המצב הקיים; בנטייתם של משקיעים לשמור על תיק השקעות קיים על פני שינויים; ובמידת התפוצה של הנוהג לתרום איברים בהתאם לחקיקת ברירת המחדל באותה מדינה (למשל, באוסטריה ברירת המחדל הקבועה בחוק היא שימוש באיברים להשתלה, ושיעור התורמים הוא 99.98%. בגרמניה ברירת המחדל הפוכה, ושיעור התורמים הוא 12%).

==הערות שוליים==

קטגוריה:הטיות קוגניטיביות